62023TO1119(02)_INF
Uznesenie podpredsedu Všeobecného súdu z 13. júna 2024 –Lagardère/Komisia
(vec T‑1119/23 R‑RENV)
„Konanie o nariadení predbežného opatrenia – Hospodárska súťaž – Koncentrácie – Žiadosť o informácie – Článok 11 ods. 3 nariadenia (ES) č. 139/2004 – Návrh na nariadenie predbežných opatrení – Fumus boni iuris – Zváženie záujmov“
1.
Konanie o nariadení predbežného opatrenia – Odklad výkonu – Podmienky prípustnosti – Záujem žalobcu získať požadovaný odklad – Návrh na odklad výkonu žiadosti o informácie – Čiastočne vyhovená žiadosť – Nerozhodnutie o informáciách, ktoré už boli poskytnuté
(Článok 278 ZFEÚ)
(pozri body 19, 22)
2.
Konanie o nariadení predbežného opatrenia – Podmienky prípustnosti – Žalobný návrh – Formálne náležitosti – Presné označenie predmetu návrhu – Závery smerujúce k zmene predmetu konania v priebehu konania – Neprípustnosť
(Články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri bod 35)
3.
Konanie o nariadení predbežného opatrenia – Odklad výkonu – Predbežné opatrenia – Podmienky priznania – Fumus boni iuris – Preskúmanie dôvodov uvedených na podporu žaloby vo veci samej prima facie – Žaloba proti žiadosti o poskytnutie informácií vydanej v rámci kontroly koncentrácie – Výhrady založené na porušení zásady právnej istoty a nemožnosti žiadajúceho podniku vyhovel žiadosti o informácie bez toho, aby sa vystavil trestnej zodpovednosti – Výhrady, ktoré nie sú prima facie nedôvodné
(Články 278 a 279 ZFEÚ; nariadenie Rady č. 139/2004, článok 11 ods. 3;Rokovací poriadok Všeobecného súdu, článok 156 ods. 4)
(pozri body 42, 43, 48 – 60)
4.
Konanie o nariadení predbežného opatrenia – Odklad výkonu – Podmienky priznania – Zváženie všetkých dotknutých záujmov – Odklad výkonu žiadosti o informácie vydanej v rámci koncentrácie – Žiadosť, ktorá môže viesť k trestnej zodpovednosti dotknutého podniku a vystaviť ho trestným sankciám – Prevažujúci záujem dotknutého podniku na zabránení vzniku vážnej a nenapraviteľnej ujmy v porovnaní s verejným záujmom na zachovaní účinnosti pravidiel hospodárskej súťaže Únie – Povinnosť dotknutého podniku zabezpečiť uchovanie dokumentov, ktorých sa týka žiadosť o informácie
(Článok 278 ZFEÚ; nariadenie Rady č. 139/2004, článok 11 ods. 3)
(pozri body 61 – 72)
Výrok
1.
Konanie o návrhu na nariadenie predbežného opatrenia sa zastavuje v rozsahu, v akom sa týka dokumentov predložených Európskej komisii 30. januára 2024.
2.
Výkon rozhodnutia Komisie C(2023) 6429 final z 19. septembra 2023 týkajúceho sa konania podľa článku 11 ods. 3 nariadenia Rady (ES) č. 139/2004 (vec M.11184 – Vivendi/Lagardère), zmeneného rozhodnutím Komisie C(2023) 7464 final z 27. októbra 2023, sa odkladá v rozsahu, v akom sa týka dokumentov, ktoré Komisii neboli predložené 30. januára 2024.
3.
Spoločnosti Lagardère SA sa nariaďuje, aby požiadala osoby dotknuté rozhodnutím C(2023) 6429 final, zmeneným rozhodnutím C(2023) 7464 final, aby prijali všetky potrebné opatrenia na zabezpečenie toho, aby sa vo formáte, ktorý zaručuje ich celistvosť a nemennosť, uchovali dokumenty uvedené v prílohe tohto rozhodnutia, ktoré ešte neboli Komisii predložené.
4.
Návrh na nariadenie predbežného opatrenia sa v zostávajúcej časti zamieta.
5.
O trovách konania sa rozhodne neskôr.